Nafarroako Parlamentuko Mahaiak, 2019ko irailaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako gaurkotasun handiko galdera, jakitekoa zer neurri hartuko dituen Nafarroako Gobernuak ikastetxe erlijiosotan sexu-gehiegikeriagatik aurkeztutako salaketak direla-eta.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko irailaren 9an

Lehendakaria: Unai Hualde Iglesias

GALDERAREN TESTUA

Nafarroako Ahal Dugu foru parlamentarien elkarteko Mikel Buil Garcíak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkeztu du, Nafarroako Gobernuko lehendakariak hurrengo Osoko Bilkuran ahoz erantzun dezan:

Gure erkidegoko 6 ikastetxe erlijiosotan sexu-gehiegikeriagatik 18 salaketa baino gehiago aurkeztu direla ikusita, eta Iruñeko Apezpikutzak eta kongregazio gehienek erantzunik eman ez dutela ikusita,

Zer neurri hartuko duzu kontuan hartuta auzi honek Gobernuko hainbat arlori –Herritarrekiko Harremanei, Hezkuntzari, Justiziari edo Adingabearen Babesari– eragiten diola?

Iruñean, 2019ko irailaren 6an

Foru parlamentaria: Mikel Buil García